ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 197.61 കോടി കടന്നു
(ന്യൂ ഡൽഹി: ജൂൺ 30 , 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 197.61 കോടി  കടന്നു. 2,57 ,19 ,005 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.66 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1 ,04 ,555 പേരാണ്. ഇത് ആകെ രോഗബാധിതരുടെ 0.24 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 13 ,827 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,28 ,22,493 ആയി. ദേശീയ രോഗമുക്തി നിരക്ക് 98.55 %.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 18 ,819 പേർക്കാണ്.
കഴിഞ്ഞ 24 മണിക്കൂറിൽ 4,52,430 പരിശോധനകൾ നടത്തി. 86.23 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 3.72 ശതമാനമാണ്. പ്രതിദിന രോഗസ്ഥിരീകരണ നിരക്ക്4 .16 ശതമാനമാണ്.
IE
നിയമ, നീതി മന്ത്രാലയം
സൗജന്യ "ഇ-കോർട്ട് സർവീസസ് മൊബൈൽ ആപ്പി" നുള്ള മാനുവൽ സുപ്രീം കോടതിയുടെ ഇ-കമ്മിറ്റി 14 ഭാഷകളിലായി പുറത്തിറക്കി
ന്യൂ ഡൽഹി, മെയ് 23, 2021
സുപ്രീംകോടതിയുടെ ഏറ്റവും വലിയ പൗര കേന്ദ്രീകൃത സൗജന്യ സേവനമായ "ഇ-കോർട്ട് സർവീസസ് മൊബൈൽ ആപ്പി" നുള്ള മാനുവൽ സുപ്രീം കോടതിയുടെ ഇ-കമ്മിറ്റി ഇംഗ്ലീഷ്, ഹിന്ദി, മലയാളം ഉൾപ്പെടെ 14 ഭാഷകളിലായി പുറത്തിറക്കി.
പരാതിക്കാർ, പൊതുജനങ്ങൾ, അഭിഭാഷകർ, നിയമ സ്ഥാപനങ്ങൾ, പോലീസ്, ഗവൺമെന്റ് ഏജൻസികൾ തുടങ്ങിയവർക്ക് പ്രയോജനപ്രദം ആകുന്ന ഇ-കമ്മിറ്റിയുടെ " ഇ-കോർട്ട് സർവീസസ് മൊബൈൽ ആപ്പ്" ഇതുവരെ 57 ലക്ഷത്തിലധികം പേർ ഡൗൺലോഡ് ചെയ്തു.
സാധാരണക്കാരന് എളുപ്പത്തിൽ മനസ്സിലാകുന്നതിന് സ്ക്രീൻഷോട്ടുകൾ സഹിതം ആപ്പിന്റെ എല്ലാ സവിശേഷതകളും മാനുവൽ വ്യക്തമാക്കുന്നു.
ഇ-കോർട്ട്സ് സേവനങ്ങളുടെ മൊബൈൽ ആപ്ലിക്കേഷൻ ഉപയോഗിച്ച്, ഒരാൾക്ക് കേസ് നമ്പർ ഉപയോഗിച്ച് കേസുകൾ തിരയാനും ഫയലിംഗ് മുതൽ തീർപ്പാക്കൽ വരെ തീയതി അനുസരിച്ചുള്ള കേസ് ഡയറി ഉൾപ്പെടെ കേസിന്റെ പൂർണ്ണ ചരിത്രം നേടാനും കഴിയും. ഒരാൾക്ക് ഉത്തരവുകൾ/വിധി, കേസിന്റെ കൈമാറ്റ വിശദാംശങ്ങൾ, ഇടക്കാല അപേക്ഷാ തൽസ്ഥിതി എന്നിവ മനസ്സിലാക്കാൻ കഴിയും. കൂടാതെ ഹൈക്കോടതികളുടെയും ജില്ലാ കോടതികളുടെയും കേസ് തൽസ്ഥിതിയും/കേസ് വിശദാംശങ്ങളും ലഭിക്കും.
അഭിഭാഷകൻ/പരാതിക്കാർ/സംഘടന എന്നിവയ്ക്ക് "എന്റെ കേസുകൾ" എന്നതിന് കീഴിൽ എല്ലാ കേസുകളുടെയും ഡിജിറ്റൽ ഡയറി രൂപീകരിക്കാൻ കഴിയും. ഒരു അഭിഭാഷകൻ/പരാതിക്കാരനുള്ള ഡിജിറ്റൽ ഡയറിക്ക് തുല്യമാണിത്.
എല്ലാ ഇ-കോർട്ട് സേവനങ്ങളും 'ഇ-കോർട്ട്സ് മൊബൈൽ ആപ്ലിക്കേഷനു'മായി ബന്ധിപ്പിച്ചിരിക്കുന്നു.
RRTN
(Visitor Counter : 145
ആരോഗ്യ, കുടുംബക്ഷേമ മന്ത്രാലയം
"ഇ സഞ്ജീവനി"വഴി 3 കോടി ടെലി കൺസൾട്ടേഷനുകൾ നടത്തി , ആകെ 389860 ഇ-സഞ്ജീവനി സേവനങ്ങളുമായി കേരളം 12-ാം സ്ഥാനത്ത്
ന്യൂ ഡൽഹി, മാർച്ച് 25, 2022
ഇ-ആരോഗ്യ യാത്രയിൽ ഇന്ത്യ ഒരു നാഴികക്കല്ല് പിന്നിട്ടു. കേന്ദ്ര ആരോഗ്യ മന്ത്രാലയത്തിന്റെ' ഇ സഞ്ജീവനി 'ടെലിമെഡിസിൻ സേവനം 3 കോടി ടെലി കൺസൾട്ടേഷനുകൾ കടന്നു. കൂടാതെ, ഒരു ദിവസം 1.7 ലക്ഷം കൺസൾട്ടേഷനുകൾ പൂർത്തിയാക്കി "ഇ സഞ്ജീവനി" ടെലിമെഡിസിൻ ഒരു പുതിയ റെക്കോർഡ് സ്ഥാപിച്ചു.
കോവിഡ് -19 സമയത്ത് ടെലിമെഡിസിൻ സേവനം ഗണ്യമായ സംഭാവന നൽകി, ഇത് ആശുപത്രികളിലെ ജോലി ഭാരം കുറയ്ക്കുകയും സേവനത്തിനായി ഡോക്ടർമാരെ ഡിജിറ്റലായി/വിദൂരമായി സമീപിക്കാൻ രോഗികളെ സഹായിക്കുകയും ചെയ്തു. ഗ്രാമീണ നഗര അന്തരം നികത്താനും ഇത് സഹായിച്ചു.
ലോകത്തെ ഇത്തരത്തിലുള്ള ആദ്യത്തെ ടെലിമെഡിസിൻ സംരംഭമായ ഇ സഞ്ജീവനിയ്ക്ക് രണ്ട് വകഭേദങ്ങളുണ്ട്:
1. ഇ സഞ്ജീവനി ആയുഷ്മാൻ ഭാരത്-ഹെൽത്ത് ആൻഡ് വെൽനസ് സെന്റർ : നിലവിൽ, ഏകദേശം 50,000 ആരോഗ്യ ക്ഷേമ കേന്ദ്രങ്ങളിൽ ഇ സഞ്ജീവനി ഹെൽത്ത് ആൻഡ് വെൽനസ് സെന്റർ പ്രവർത്തിക്കുന്നു.
2. ഇ സഞ്ജീവനി ഓ പി ഡി : ആൻഡ്രോയിഡ്, iOS അധിഷ്ഠിത സ്മാർട്ട് ഫോണുകളിൽ ഇത് ഒരു മൊബൈൽ ആപ്പായി ലഭ്യമാണ്,. ഈ ആപ്പ് 3 ദശലക്ഷത്തിലധികം പേർ ഡൗൺലോഡു ചെയ്തിട്ടുണ്ട്
3 കോടി ഗുണഭോക്താക്കളിൽ 2,26,72,187 പേർ ഇ സഞ്ജീവനി എബി-എച്ച്ഡബ്ല്യുസി പോർട്ടൽ വഴിയും 73,77,779 പേർ ഇ സഞ്ജീവനി ഒപിഡി വഴിയും ആനുകൂല്യങ്ങൾ നേടിയിട്ടുണ്ട്. ദേശീയ ടെലിമെഡിസിൻ സേവനത്തിന്റെ ഭാഗമായി ഗുണഭോക്താക്കൾക്ക് സേവനം നൽകുന്നതിനായി 1,00,000 -ത്തിലധികം ഡോക്ടർമാർ, സ്പെഷ്യലിസ്റ്റുകൾ തുടങ്ങിയവരെ ഉൾപ്പെടുത്തിയിട്ടുണ്ട്.
3574 ഇ സഞ്ജീവനി ആയുഷ്മാൻ ഭാരത്-ഹെൽത്ത് ആൻഡ് വെൽനസ് സെന്ററുകളും 386286 ഓ പി ഡികളുമായി ആകെ 389860 ആരോഗ്യ ക്ഷേമ കേന്ദ്രങ്ങളുമായി കേരളം 12-ാം സ്ഥാനത്താണ്.
|
|
eSanjeevani Consultations
|
|
Sr No.
|
|
25.03.2022
|
|
TOTAL 
|
|
eSanjeevani AB-HWC
|
|
eSanjeevani OPD
|
|
|
|
|
|
INDIA
|
|
30049966
|
|
22672187
|
|
7377779
|
|
|
|
1
|
|
Andhra Pradesh
|
|
13147461
|
|
13118406
|
|
29055
|
|
|
|
2
|
|
Karnataka
|
|
4424407
|
|
2240571
|
|
2183836
|
|
|
|
3
|
|
West Bengal
|
|
2987386
|
|
2977774
|
|
9612
|
|
|
|
4
|
|
Tamil Nadu
|
|
1856861
|
|
152721
|
|
1704140
|
|
|
|
5
|
|
Uttar Pradesh
|
|
1758053
|
|
365248
|
|
1392805
|
|
|
|
6
|
|
Bihar
|
|
1002399
|
|
957226
|
|
45173
|
|
|
|
7
|
|
Maharashtra
|
|
930725
|
|
817800
|
|
112925
|
|
|
|
8
|
|
Madhya Pradesh
|
|
781262
|
|
775161
|
|
6101
|
|
|
|
9
|
|
Gujarat
|
|
753775
|
|
89229
|
|
664546
|
|
|
|
10
|
|
Assam
|
|
477821
|
|
450856
|
|
26965
|
|
|
|
11
|
|
Uttarakhand
|
|
473004
|
|
662
|
|
472342
|
|
|
|
12
|
|
Kerala
|
|
389860
|
|
3574
|
|
386286
|
|
|
|
13
|
|
Punjab
|
|
176837
|
|
172987
|
|
3850
|
|
|
|
14
|
|
Chhattisgarh
|
|
148242
|
|
147353
|
|
889
|
|
|
|
15
|
|
Himachal Pradesh
|
|
147546
|
|
142643
|
|
4903
|
|
ആരോഗ്യ, കുടുംബക്ഷേമ മന്ത്രാലയം
കൊവിഡ് 19 ആശുപത്രികളായി സംസ്ഥാന ഗവണ്മെന്റുകള് വിജ്ഞാപനം ചെയ്ത കേന്ദ്ര ഗവണ്മെന്റിന്റെ ആരോഗ്യ പരിരക്ഷാപട്ടികയിലുള്ള എല്ലാ ആശുപത്രികളിലും സിജിഎച്ച്എസ് ഗുണഭോക്താക്കള്ക്കു കോവിഡ് ചികില്സ ലഭ്യമാക്കണം
ന്യൂഡല്ഹി, ജൂണ് 10, 2020:
കൊവിഡ് ആശുപത്രികളായി സംസ്ഥാന സര്ക്കാരുകള് വിജ്ഞാപനം ചെയ്യുന്ന
കേന്ദ്ര ഗവണ്മെന്റ് ആരോഗ്യ പരിരക്ഷാ പട്ടികയിലുള്ള
എല്ലാ ആശുപത്രികളിലും സിജിഎച്ച്എസ് ഗുണഭോക്താക്കള്ക്കു കോവിഡ് ചികില്സ
ലഭ്യമാക്കണം എന്ന് കേന്ദ്ര ഗവണ്മെന്റ് നിര്ദേശം.
കൊവിഡ് ആശുപത്രികളായി വിജ്ഞാപനം ചെയ്യാത്ത സിജിഎച്ച്എസ് പാനെലിലുള്ള ആശുപത്രികൾ സിജിഎച്ച്എസ് ഗുണഭോക്താക്കള്ക്കു മറ്റുള്ള
ചികില്സയോ കിടത്തി ചികില്സയോ നിഷേധിക്കാന് പാടില്ലെന്നും
നിര്ദേശിച്ചിട്ടുണ്ട്. സിജിഎച്ച്എസ് മാനദണ്ഡങ്ങള് പ്രകാരം മറ്റു
ചികില്സകള്ക്ക് പണം ഈടാക്കാം. ഈ മാര്ഗ്ഗനിര്ദേശങ്ങള് ലംഘിച്ചാല്
നടപടിയെടുക്കും.
സിജിഎച്ച്എസ്
(ഗുണഭോക്താക്കളില് നിന്നു ലഭിച്ച നിവേദനങ്ങള് പരിഗണിച്ച് കേന്ദ്ര
ആരോഗ്യ, കുടുംബക്ഷേമ മന്ത്രാലയമാണ് ഇതു സംബന്ധിച്ച ഉത്തരവു
പുറപ്പെടുവിച്ചത്. സിജിഎച്ച്എസ് പട്ടികയിലുള്ള സ്വകാര്യ
ആശുപത്രികളിലും പരിശോധനാ കേന്ദ്രങ്ങളിലും ചികില്സാ സൗകര്യങ്ങള്
ലഭിക്കുന്നതില് ബുദ്ധിമുട്ടു നേരിടുന്നുവെന്ന്
ചൂണ്ടിക്കാട്ടിയായിരുന്നു നിവേദനം.
കൊവിഡ് 19മായി ബന്ധപ്പെട്ട സാങ്കേതിക വിഷയങ്ങള്,
മാര്ഗ്ഗനിര്ദേശങ്ങള്, ഉപദേശങ്ങള് തുടങ്ങിയവ സംബന്ധിച്ച ആധികാരികമായ
പുതിയ വിവരങ്ങള്ക്ക് https://www.mohfw.gov.in/ അല്ലെങ്കില്
@MoHFW_IND-IA എന്നീ വെബ്സൈറ്റുകള് സന്ദര്ശിക്കുക.
കൊവിഡ് സംബന്ധിച്ച സംശയങ്ങളുണ്ടെങ്കില് കേന്ദ്ര ആരോഗ്യ, കുടുംബക്ഷേമ
മന്ത്രാലയത്തിന്റെ സഹായ കേന്ദ്രം നമ്പര് : +91-11-23978046 അല്ലെങ്കില്
ടോള് ഫ്രീ നമ്പര് 1075ല് വിളിക്കുക. സംസ്ഥാനങ്ങളിലെയും കേന്ദ്രഭരണ
പ്രദേശങ്ങളിലെയും സഹായ കേന്ദ്രങ്ങളുടെ പട്ടിക https://www.mohfw.gov.in/pdf/coronvavirushelplinenumber.pdf
ല്
ലഭ്യമാണ്.
പ്രത്യേക സേവനങ്ങളും ഫീച്ചറുകളും
ഐഐഎംസിയുടെ കോട്ടയം ക്യാമ്പസിൽ വിവേകാനന്ദ മഞ്ച് ഉദ്ഘാടനം ചെയ്തു
കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള ഇന്ത്യന് ഇന്സ്റ്റിറ്റ്യൂട്ട് ഓഫ് മാസ് കമ്മ്യൂണിക്കേഷന്റെ കോട്ടയം പാമ്പാടിയിലെ ദക്ഷിണമേഖലാ ക്യാംപസില് രൂപവല്ക്കരിച്ച വിവേകാനന്ദ മഞ്ച് കേന്ദ്ര വാര്ത്താ വിതരണ പ്രക്ഷേപണ വകുപ്പ് സെക്രട്ടറിയും ഐഐഎംസി ചെയര്മാനുമായ ശ്രീ. അപൂര്വ ചന്ദ്ര ഉദ്ഘാടനം ചെയ്തു. ബൗദ്ധിക സമ്പര്ക്കത്തിനൊരിടം എന്ന ആശയത്തിലധിഷ്ഠിതമായി സ്ഥാപിച്ചതാണ് വിവേകാനന്ദ മഞ്ച്.
റീജ്യണല് ഡയറക്ടര് പ്രൊഫ ഡോ. അനില്കുമാര് വടവാതൂര് അധ്യക്ഷത വഹിച്ചു. ക്യാംപസിലെ മാധ്യമവിദ്യാര്ത്ഥികളോടും അധ്യാപകരോടും സംവദിച്ച ശ്രീ. അപൂര്വ ചന്ദ്ര, ക്യാംപസ് ഗ്രീനറി ക്ളബിന്റെ ഭാഗമായി തെങ്ങിന് തൈയും നട്ടു.
ND
(Visitor Counter : 56
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ് പരിപാടിയില് ഇന്ത്യക്ക് മറ്റൊരു നേട്ടം കൂടി; ആകെ നല്കിയ വാക്സിന് ഡോസുകളുടെ എണ്ണത്തില് യുഎസ്എയെ മറികടന്നു
രാജ്യത്താകെ ഇതുവരെ നല്കിയത് 32.36 കോടി ഡോസ് വാക്സിന്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 46,148 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 5,72,994 ആയി കുറഞ്ഞു
കോവിഡ്-19 പ്രതിരോധ കുത്തിവയ്പ് പരിപാടിയില് രാജ്യത്തിന് മറ്റൊരു നേട്ടം കൂടി. ആകെ നല്കിയ വാക്സിന് ഡോസുകളുടെ എണ്ണത്തില് യുഎസ്എയെ ഇന്ത്യ മറികടന്നു. 2021 ജനുവരി 16നാണ് ഇന്ത്യയില് പ്രതിരോധ കുത്തിവയ്പ് പരിപാടി ആരംഭിച്ചത്. അതേസമയം, യുഎസ്എയില് 2020 ഡിസംബര് 14 നു കോവിഡ് പ്രതിരോധ കുത്തിവയ്പ് ആരംഭിച്ചിരുന്നു.
രാജ്യത്താകെ നല്കിയ കോവിഡ് പ്രതിരോധ കുത്തിവയ്പുകളുടെ എണ്ണം ഇന്നലെ 32.36 കോടി കവിഞ്ഞു. താല്ക്കാലിക റിപ്പോര്ട്ട് അനുസരിച്ച് ഇന്ന് രാവിലെ 7 വരെ 43,21,898 സെഷനുകളിലൂടെ ആകെ 32,36,63,297 ഡോസ് വാക്സിന് നല്കി. കഴിഞ്ഞ 24 മണിക്കൂറിനിടെ 17,21,268 ഡോസ് വാക്സിന് നല്കി.
ഇതില് താഴെപ്പറയുന്നവ ഉള്പ്പെടുന്നു:
ആരോഗ്യപ്രവര്ത്തകര്
ആദ്യ ഡോസ് 1,01,98,257
രണ്ടാമത്തെ ഡോസ് 72,07,617
മുന്നണിപ്പോരാളികള്
ആദ്യ ഡോസ് 1,74,42,767
രണ്ടാമത്തെ ഡോസ് 93,99,319
18-44 പ്രായപരിധിയിലുള്ളവര്
ആദ്യ ഡോസ് 8,46,51,696
രണ്ടാമത്തെ ഡോസ് 19,01,190
45-59 പ്രായപരിധിയിലുള്ളവര്
ആദ്യ ഡോസ് 8,71,11,445
രണ്ടാമത്തെ ഡോസ് 1,48,12,349
60നു മുകളില് പ്രായമുള്ളവര്
ആദ്യ ഡോസ് 6,75,29,713
രണ്ടാമത്തെ ഡോസ് 2,34,08,944
ആകെ 32,36,63,297
ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 46,148 പേര്ക്കാണ്.
തുടര്ച്ചയായ 21 ദിവസവും ഒരു ലക്ഷത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
ചികിത്സയിലുള്ളവരുടെ എണ്ണവും പതിവായി കുറയുകയാണ്. നിലവില് രാജ്യത്തു ചികിത്സയിലു ള്ളത് 5,72,994 പേരാണ്.
ചികിത്സയിലുള്ളവരുടെ എണ്ണത്തില് കഴിഞ്ഞ 24 മണിക്കൂറിനുള്ളില് 13,409 ന്റെ കുറവ് രേഖപ്പെടുത്തിയിട്ടുണ്ട്, ഇപ്പോള് രാജ്യത്തെ ആകെ രോഗബാധിതരുടെ എണ്ണത്തില് 1.89% മാത്രമാണ് ചികിത്സയിലുള്ളത്.
കൂടുതല് പേര് രോഗമുക്തരാകുന്നതിനാല്, രാജ്യത്ത് തുടര്ച്ചയായ 46-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനുള്ളില് 58,578 പേരാണ് രോഗമുക്തരായത്.
പുതിയ പ്രതിദിന രോഗികളുടെ എണ്ണവുമായി താരതമ്യം ചെയ്യുമ്പോള് കഴിഞ്ഞ 24 മണിക്കൂറി നുള്ളില് 12,000-ത്തിലധികമാണ്  രോഗമുക്തരുടെ എണ്ണം.
രാജ്യത്താകെ 2,93,09,607 പേരാണ് ഇതിനകം കോവിഡ് മുക്തരായത്. കഴിഞ്ഞ 24 മണിക്കൂറിനിടെ 58,578 പേര് സുഖം പ്രാപിച്ചു. ദേശീയ രോഗമുക്തി നിരക്ക് പതിവായി വര്ധിച്ച് 96.8% ആയി.
രാജ്യത്തെ പരിശോധനാശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് ആകെ 15,70,515 പരിശോധനകള് നടത്തി. ആകെ 40.63 കോടി  പരിശോധനകളാണ് രാജ്യത്ത് ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 2.81 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.94 ശതമാനവുമാണ്. തുടര്ച്ചയായ 21-ാം ദിവസവും ഇത് 5 ശതമാനത്തില് താഴെയാണ്.
പാര്ലമെന്ററികാര്യ മന്ത്രാലയം
വർഷാന്ത്യ അവലോകനം - കേന്ദ്ര പാർലമെന്ററി കാര്യമന്ത്രാലയം - 2022
നിയമനിർമ്മാണ പ്രവർത്തനങ്ങൾ:
പതിനേഴാം ലോക്സഭയുടെ ഏഴാം സമ്മേളനത്തിന്റെയും രാജ്യസഭയുടെ 255-ാമത് സമ്മേളനത്തിന്റെയും  സമാപനത്തിൽ ആകെ 33 ബില്ലുകൾ  തീർപ്പുകൽപ്പിക്കപ്പെട്ടിരുന്നില്ല. ഈ കാലയളവിൽ 19 ബില്ലുകൾ  അവതരിപ്പിച്ചതോടെ മൊത്തം 52 ബില്ലുകൾ ആണുള്ളത്. ഇതിൽ 16 ബില്ലുകൾ ഇരുസഭകളും പാസാക്കി.
പതിനേഴാം ലോക്സഭയുടെ 9-ാം സമ്മേളനത്തിന്റെയും രാജ്യസഭയുടെ 257-ാമത് സമ്മേളനത്തിന്റെയും  സമാപനത്തിൽ പാർലമെന്റിന്റെ ഇരുസഭകളിലും മൊത്തം 35 ബില്ലുകൾ  പാസാക്കാതെ ഇരിക്കുന്നു.
ദേശീയ ഇ-വിധാൻ ആപ്ലിക്കേഷൻ  വഴി നിയമസഭകളുടെ ഡിജിറ്റൈസേഷൻ:
പാർലമെന്റിന്റെ 2 സഭകൾ ഉൾപ്പെടെ രാജ്യത്തുടനീളമുള്ള 39 നിയമസഭകളെയും  ഒരൊറ്റ പ്ലാറ്റ്ഫോമിൽ കൊണ്ടുവരുന്നതിനുള്ള എൻഡ്-ടു-എൻഡ് ക്ലൗഡ് അധിഷ്ഠിത ഡിജിറ്റൽ പരിഹാരം. 'ഒരു രാഷ്ട്രം-ഒരു ആപ്ലിക്കേഷൻ' എന്ന ആശയത്തിലാണ് ഇത് വികസിപ്പിച്ചിരിക്കുന്നത്. രാജ്യത്തുടനീളമുള്ള എല്ലാ നിയമസഭകളിലും NeVA വ്യാപിപ്പിക്കുന്നതിനുള്ള ഉത്തരവാദിത്തം പാർലമെന്ററി കാര്യ മന്ത്രാലയത്തെ  ഏൽപ്പിച്ചിരിക്കുന്നു.
മൊത്തം 21 നിയമസഭകൾ പാർലമെന്ററി കാര്യമന്ത്രാലയവുമായിയുമായി ധാരണാപത്രം ഒപ്പുവച്ചു. നിലവിലെ കണക്കനുസരിച്ച് അതിൽ 17 നിയമസഭകൾക്ക് ആവശ്യമായ പദ്ധതി ധനസഹായം അനുവദിച്ചു.
നിലവിൽ, 8 നിയമസഭകൾ, NeVA വഴി ഡിജിറ്റൽ ഹൗസാക്കി മാറ്റി.
കൺസൾട്ടേറ്റീവ് കമ്മിറ്റികൾ:
2022 വർഷത്തിൽ ഇനിപ്പറയുന്ന പ്രവർത്തനങ്ങൾ ഏറ്റെടുത്തു-
1) 2022 ഏപ്രിൽ 20-ന് നിയമ-നീതി മന്ത്രാലയത്തിനായുള്ള ഒരു കൺസൾട്ടേറ്റീവ് കമ്മിറ്റി  രൂപീകരിച്ചു.
2) കൺസൾട്ടേറ്റീവ് കമ്മിറ്റികളുടെ 60 യോഗങ്ങൾ 2022 നവംബർ വരെ നടന്നു.
3) 73 പാർലമെന്റ് അംഗങ്ങൾ  കേന്ദ്ര ഗവൺമെന്റ് രൂപീകരിച്ച വിവിധ കമ്മിറ്റികൾ/കൗൺസിലുകൾ/ബോർഡുകൾ മുതലായവയിൽ നാമനിർദ്ദേശം ചെയ്യപ്പെട്ടു.
4) വിവിധ കൺസൾട്ടേറ്റീവ് കമ്മിറ്റികളിൽ നിന്ന് 69 എംപിമാരുടെ അംഗത്വം അവരുടെ രാജി/വിരമിക്കൽ/നിര്യാണം തുടങ്ങിയ കാരണങ്ങളാൽ നീക്കം ചെയ്യപ്പെട്ടു.
ഭരണഘടനാ ദിനാചരണം, 2022 നവംബർ 26:
മന്ത്രാലയം അതിന്റെ രണ്ട് വെബ് പോർട്ടലുകൾ നവീകരിക്കുകയും അപ്ഡേറ്റ് ചെയ്യുകയും ചെയ്തു.
1) 22 ഔദ്യോഗിക ഭാഷകളിലും ഇംഗ്ലീഷിലും ഭരണഘടനയുടെ ആമുഖം ഓൺലൈനായി വായിക്കുക , 2) ഇന്ത്യൻ ഭരണഘടനയെക്കുറിച്ചുള്ള ഓൺലൈൻ ക്വിസ്  - എന്നിവ 2022 നവംബർ 25-ന് പാർലമെന്ററി കാര്യ മന്ത്രി ശ്രീ പ്രഹ്ലാദ് ജോഷി ഉദ്ഘാടനം ചെയ്തു.
ഈ രണ്ട് പോർട്ടലുകളിലും ഈ വർഷം ലോകമെമ്പാടുമുള്ള 13 ലക്ഷത്തിലധികം ആളുകൾ പങ്കെടുത്തു. കഴിഞ്ഞ വർഷം 6.45 ലക്ഷം പേർ പങ്കെടുത്ത സ്ഥാനത്ത് ആണിത്.
പാർലമെന്റ് സഭകൾക്ക് നൽകിയ ഉറപ്പുകളുടെ ഓൺലൈൻ നിരീക്ഷണം:
ഒഎഎംഎസ്  എന്ന സോഫ്റ്റ്വെയർ ആപ്ലിക്കേഷൻ വഴി മന്ത്രാലയത്തിന് വൻതോതിൽ നിർവഹണ റിപ്പോർട്ടുകൾ ലഭിക്കുന്നുണ്ട്. നടപടികൾ വേഗത്തിൽ തീർപ്പാക്കുന്നത് സംബന്ധിച്ച് എല്ലാ മന്ത്രാലയങ്ങൾക്കും/വകുപ്പുകൾക്കും ഇടയ്ക്കിടെ ഓർമ്മപ്പെടുത്തലുകൾ നൽകുന്നു. 2021-ൽ രാജ്യസഭയുടെ തീർപ്പാക്കാത്ത അഷ്വറൻസുകളുടെ എണ്ണം 774 ആയിരുന്നു, 2022-ൽ ഇത് 624 ആയി. ലോക്സഭയിൽ ഇത് 2021-ൽ 1613 ഉം 2022-ൽ 1028 ഉം ആണ്.
(Visitor Counter : 119
പ്രധാനമന്ത്രിയുടെ ഓഫീസ്
എന്.എസ്.ജി സ്ഥാപക ദിനത്തില് ഉദ്യോഗസ്ഥര്ക്ക് പ്രധാനമന്ത്രി ആശംസകള് നേര്ന്നു
എന്.എസ്.ജി സ്ഥാപക ദിനത്തില് പ്രധാനമന്ത്രി ശ്രീ. നരേന്ദ്ര മോദി എന്.എസ്.ജി. ഉദ്യോഗസ്ഥരെയും അവരുടെ കുടുംബങ്ങളെയും അഭിവാദ്യം ചെയ്തു.
"എന്.എസ്.ജി. സ്ഥാപക ദിനത്തില് എന്.എസ്.ജി. ബ്ലാക്ക് ക്യാറ്റ് ഉദ്യോഗസ്ഥര്ക്കും അവരുടെ കുടുംബാംഗങ്ങള്ക്കും ആശംസകള്. ഇന്ത്യയുടെ സുരക്ഷാ സംവിധാനത്തില് എന്.എസ്.ജി. നിര്ണായക പങ്കാണ് വഹിക്കുന്നത്. ഏറ്റവും ധൈര്യവും പ്രൊഫഷണലിസവും അത് കൈമുതലാക്കിയിട്ടുണ്ട്. ഇന്ത്യയെ സുരക്ഷിതമായി നിലനിര്ത്താനുള്ള എന്.എസ്.ജി.യുടെ പ്രവര്ത്തനങ്ങളില് രാജ്യം അഭിമാനം കൊള്ളുന്നു"- പ്രധാനമന്ത്രി പറഞ്ഞു.
(
ഭവന, നഗരദാരിദ്ര ലഘൂകരണ മന്ത്രാലയം
മാലിന്യ സംസ്കരണ മേഖലയെ ശക്തിപ്പെടുത്തുന്നതിനുള്ള ധാരണാപത്രത്തിൽ കേന്ദ്ര ഭവന നഗരകാര്യ മന്ത്രാലയവും യൂഎൻഡിപി യും ഒപ്പുവച്ചു.
ന്യൂ ഡൽഹി: ഡിസംബർ 06, 2021
സ്വച്ഛ് ഭാരത് ദൗത്യം നഗരം 2.0 ന്റെ പരിധിയിൽ, രാജ്യത്തെ മാലിന്യ സംസ്കരണ മേഖലയെ ശക്തിപ്പെടുത്തുന്നതിനായി കേന്ദ്ര ഭവന, നഗരകാര്യ മന്ത്രാലയം , ഐക്യരാഷ്ട്ര വികസന പരിപാടി,  ഇന്ത്യയുമായി ഇന്ന് അഞ്ച് വർഷത്തെ  ധാരണാപത്രത്തിൽ ഒപ്പുവച്ചു. ധാരണാപത്രത്തിൽ, കേന്ദ്ര ഭവന, നഗരകാര്യ മന്ത്രാലയത്തെ പ്രതിനിധീകരിച്ച് -സ്വച്ഛ് ഭാരത് ദൗത്യം നഗരം  ജോയിന്റ് സെക്രട്ടറിയും നാഷണൽ മിഷൻ ഡയറക്ടറുമായ രൂപ മിശ്രയും യൂഎൻഡിപി ഇന്ത്യ പ്രതിനിധി ഷോക്കോ നോഡയും ഒപ്പുവച്ചു. ഭവന നഗര കാര്യ മന്ത്രാലയം സെക്രട്ടറി ശ്രീ ദുർഗ ശങ്കർ മിശ്ര സന്നിഹിതനായിരുന്നു
രാജ്യത്തുടനീളം 75 സ്വച്ഛത കേന്ദ്രങ്ങൾ സ്ഥാപിക്കുന്നതിനും പ്രവർത്തനക്ഷമമാക്കുന്നതിനും യുഎൻഡിപി ഇന്ത്യയെ പിന്തുണയ്ക്കുന്നു. കൂടാതെ 2018 മുതൽ സ്വച്ഛ് ഭാരത് ദൗത്യം നഗരവുമായി ചേർന്ന് 82,000 MT പ്ലാസ്റ്റിക് മാലിന്യം സംസ്കരിക്കുന്നതിന് സഹായിക്കുകയും ചെയ്തു. ഇന്ന് ഒപ്പുവെച്ച ധാരണാപത്രമനുസരിച്ച്, യൂഎൻഡിപി,കേന്ദ്ര ഭവന നഗരകാര്യ മന്ത്രാലയവുമായി സഹകരിച്ച് രാജ്യത്തെ നഗരങ്ങളിലുടനീളം മാലിന്യ സംസ്കരണത്തിന് ഒരു സുസ്ഥിര മാതൃക സൃഷ്ടിച്ച് നടപ്പാക്കുന്നതിന് സഹായിക്കും. ശുചിത്വ ഭാരത നഗര ദൗത്യ  ത്തിന്റെ മാലിന്യം ഒഴിവാക്കുക എന്ന ലക്ഷ്യത്തിനായി പ്രവർത്തിക്കുന്നതിനോടൊപ്പം മാലിന്യങ്ങൾ ശേഖരിക്കുന്ന അസംഘടിത മേഖലയിൽ ഉള്ളവരുടെ ജീവിതത്തിൽ പ്രകടമായ പുരോഗതി കൊണ്ടുവരാനും ഇതിലൂടെ ലക്ഷ്യമിടുന്നു .
IE/SKY
(Visitor Counter : 129
പ്രധാനമന്ത്രിയുടെ ഓഫീസ്
ഛത്ത് ഉത്സവത്തിൽ പ്രധാനമന്ത്രി രാജ്യത്തെ അഭിവാദ്യം ചെയ്തു
പ്രധാനമന്ത്രി ശ്രീ നരേന്ദ്ര മോദി ഛത്ത് ഉത്സവത്തോടനുബന്ധിച്ച് രാഷ്ട്രത്തിന് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു :
"സൂര്യദേവന്റെയും പ്രകൃതിയുടെയും ആരാധനയ്ക്കായി സമർപ്പിച്ചിരിക്കുന്ന മഹാപർവ്വ് ഛത്തിൽ എല്ലാ ദേശവാസികൾക്കും ഹൃദയംഗമമായ ആശംസകൾ. എല്ലാവരുടെയും ജീവിതം ഭാസ്കറിന്റെ പ്രഭാവലയത്തിന്റെയും ഛത്തി മയത്തിന്റെയും അനുഗ്രഹത്താൽ എപ്പോഴും പ്രകാശപൂരിതമാകട്ടെ."
ND
(
പ്രധാനമന്ത്രിയുടെ ഓഫീസ്
പോര്ച്ചുഗല് പൊതു തിരഞ്ഞെടുപ്പിലെ വിജയത്തിന് പ്രധാനമന്ത്രി അന്റോണിയോ കോസ്റ്റയെയും, സോഷ്യലിസ്റ്റ് പാര്ട്ടിയെയും പ്രധാനമന്ത്രി അഭിനന്ദിച്ചു
പോര്ച്ചുഗല് പൊതു തിരഞ്ഞെടുപ്പില് നേടിയ വിജയത്തിന് പോര്ച്ചുഗല് പ്രധാനമന്ത്രി ശ്രീ.അന്റോണിയോ കോസ്റ്റയെയും, അദ്ദേഹത്തിന്റെ സോഷ്യലിസ്റ്റ് പാര്ട്ടിയെയും പ്രധാനമന്ത്രി ശ്രീ. നരേന്ദ്ര മോദിഅഭിനന്ദിച്ചു.
'പോര്ച്ചുഗലിലെ പാര്ലമെന്റ് തിരഞ്ഞെടുപ്പില് മികച്ച് പ്രകടനം കാഴ്ച വച്ച സോഷ്യലിസ്റ്റ് പാര്ട്ടിക്കും എന്റെ സുഹൃത്ത് ശ്രീ. അന്റോണിയോ കോസ്റ്റയ്ക്കും അഭിനന്ദനങ്ങള്. ഇന്ത്യ - പോര്ച്ചുഗല് സൗഹൃദം കൂടുതല് വര്ദ്ധിപ്പിക്കുന്നതിന് തുടര്ന്നും യോജിച്ച് പ്രവര്ത്തിക്കുന്നതിനായി ഉറ്റുനോക്കുന്നു,' പ്രധാനമന്ത്രി പറഞ്ഞു.
(ND
മന്ത്രിസഭ
ഇന്ത്യയുടെയും ഈജിപ്തിന്റെയും കോംപറ്റീഷൻ കമ്മീഷനുകൾ തമ്മിൽ ധാരണാപത്രം ഒപ്പിടുന്നതിന് കേന്ദ്ര മന്ത്രിസഭയുടെ അംഗീകാരം
കോംപറ്റീഷൻ കമ്മീഷൻ ഓഫ് ഇന്ത്യയും  ഈജിപ്ഷ്യൻ കോംപറ്റീഷൻ അതോറിറ്റിയും  തമ്മിലുള്ള ധാരണാപത്രം ഒപ്പുവെക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ ഇന്ന് അംഗീകാരം നൽകി.
നടപ്പാക്കൽ തന്ത്രവും ലക്ഷ്യങ്ങളും:
വിവര കൈമാറ്റം, മികച്ച സമ്പ്രദായങ്ങൾ പങ്കിടൽ, വിവിധ ശേഷി വർദ്ധിപ്പിക്കൽ സംരംഭങ്ങൾ എന്നിവയിലൂടെ മത്സര നിയമത്തിലും നയത്തിലും സഹകരണം പ്രോത്സാഹിപ്പിക്കുന്നതിനും ശക്തിപ്പെടുത്തുന്നതിനും ധാരണാപത്രം വിഭാവനം ചെയ്യുന്നു. സിസിഐയും ഇസിഎയും തമ്മിലുള്ള ബന്ധങ്ങൾ വികസിപ്പിക്കുകയും ശക്തിപ്പെടുത്തുകയും ചെയ്യുക, അനുഭവം പങ്കിടൽ, സാങ്കേതിക സഹകരണം എന്നിവയിലൂടെ അതത് അധികാരപരിധിയിൽ മത്സര നിയമം നടപ്പിലാക്കുന്നതിൽ പരസ്പരം അനുഭവങ്ങൾ പഠിക്കുകയും അനുകരിക്കുകയും ചെയ്യുക എന്നതും ധാരണാപത്രം ലക്ഷ്യമിടുന്നു.
ഫലങ്ങൾ :
ആഘാതം:
ധാരണാപത്രം, എൻഫോഴ്സ്മെന്റ് സംരംഭങ്ങളുടെ കൈമാറ്റം വഴി, ഈജിപ്തിലെ ഏജൻസിയുടെ അനുഭവവും പാഠങ്ങളും അനുകരിക്കാനും പഠിക്കാനും സി സി ഐ യെ പ്രാപ്തമാക്കും, ഇത് സി സി ഐയുടെ കോമ്പറ്റീഷൻ ആക്റ്റ്, 2002 നടപ്പിലാക്കുന്നത് മെച്ചപ്പെടുത്താൻ സഹായിക്കും. തത്ഫലമായുണ്ടാകുന്ന ഫലങ്ങൾ ഉപഭോക്താക്കൾക്ക് വലിയതോതിൽ പ്രയോജനം ചെയ്യും.
പശ്ചാത്തലം:
2002-ലെ കോമ്പറ്റീഷൻ ആക്ടിന്റെ 18-ാം വകുപ്പ് സി സി ഐ യെ ഏതെങ്കിലും വിദേശ രാജ്യത്തിന്റെ ഏതെങ്കിലും ഏജൻസിയുമായി അതിന്റെ ചുമതലകൾ നിറവേറ്റുന്നതിനോ ആക്ടിന് കീഴിലുള്ള അതിന്റെ പ്രവർത്തനങ്ങൾ നിർവഹിക്കുന്നതിനോ വേണ്ടി ഏതെങ്കിലും ധാരണ അല്ലെങ്കിൽ ക്രമീകരണത്തിൽ ഏർപ്പെടാൻ അനുവദിക്കുന്നു. അതനുസരിച്ച്, സിസിഐയും ഇജിഎയും തമ്മിലുള്ള ധാരണാപത്രം ഒപ്പിടുന്നതുമായി ബന്ധപ്പെട്ടതാണ് ഈ നിർദ്ദേശം.
-ND-
(
പ്രധാനമന്ത്രിയുടെ ഓഫീസ്
സ്വാതന്ത്ര്യസമരത്തില് ശ്രദ്ധിക്കപ്പെടാതെ പോയ നായകരുടെ വീരഗാഥകള് പ്രചരിപ്പിക്കാൻ അദ്ധ്യാപകരോടും വിദ്യാര്ത്ഥികളോടും മൻ കീ ബാത്തില് ആഹ്വാനം ചെയ്ത് പ്രധാനമന്ത്രി
സ്വാതന്ത്ര്യസമരത്തില് ശ്രദ്ധിക്കപ്പെടാതെ പോയ നായകരുടെ വീരഗാഥകള് പ്രചരിപ്പിക്കാൻ മന് കി ബാത്തിൻ്റെ ഏറ്റവും പുതിയ അഭിസംബോധനയില് പ്രധാനമന്ത്രി നരേന്ദ്ര മോദി വിദ്യാര്ത്ഥികളോടും അദ്ധ്യാപകരോടും ആഹ്വാനം ചെയ്തു.
ഒരാള് അവന്റെ/അവളുടെ വിജയത്തെക്കുറിച്ച് ചിന്തിക്കുമ്പോള് എപ്പോഴും ഒരു ഗുരുനാഥനെക്കുറിച്ച് ഓര്ക്കുമെന്ന് പ്രധാനമന്ത്രി പറഞ്ഞു. കോവിഡ് പ്രതിസന്ധി അദ്ധ്യാപകര്ക്ക് മുന്നില് ഒരു വെല്ലുവിളിയാണ് ഉയര്ത്തിയത്, എന്നാൽ സാങ്കേതികവിദ്യയുടെ പുതിയ വഴികളെ സ്വീകരിച്ചു കൊണ്ട് ഇതിനെ അവർ ഒരു അവസരമാക്കി മാറ്റുകയും അത് വിദ്യാര്ത്ഥികള്ക്ക് പകര്ന്നു കൊടുക്കുകയുമാണുണ്ടായതെന്നും അദ്ദേഹം പറഞ്ഞു. ദേശീയ വിദ്യാഭ്യാസനയത്തിന്റെ ഗുണഫലങ്ങള് വിദ്യാര്ത്ഥികളിലേക്ക് എത്തിക്കുവാൻ അദ്ധ്യാപകര് സവിശേഷമായ പങ്ക് വഹിക്കുമെന്ന് അദ്ദേഹം ആത്മവിശ്വാസം പ്രകടിപ്പിച്ചു.
നമ്മുടെ സ്വാതന്ത്ര്യസമരത്തിലെ നായകരെക്കുറിച്ച് ഇന്നത്തെ വിദ്യാര്ത്ഥികള് സുപരിചിതരായിരിക്കേണ്ടത് അനിവാര്യമാണെന്ന് 2022ല് രാജ്യം സ്വാതന്ത്ര്യത്തിന്റെ 75-ാം വാര്ഷികം ആഘോഷിക്കുന്നത് ചൂണ്ടിക്കാട്ടികൊണ്ട് പ്രധാനമന്ത്രി പറഞ്ഞു. നമ്മുടെ വിദ്യാര്ത്ഥികൾ സ്വാതന്ത്ര്യസമരത്തെക്കുറിച്ചും അതോടൊപ്പം അവരുടെ പ്രാദേശിക ചുറ്റുപാടുകളിലെ സമര ചരിത്രത്തെയും വിലയിരുത്തുമ്പോള് അതിന്റെ പ്രതിധ്വനി വിദ്യാര്ത്ഥികളുടെ വ്യക്തിത്വത്തില് കാണാനാകുമെന്നും അദ്ദേഹം പറഞ്ഞു.
തങ്ങളുടെ ജില്ലകളിൽ സ്വാതന്ത്ര്യസമരവുമായി ബന്ധപ്പെട്ടു നടന്ന സംഭവങ്ങൾ കണ്ടെത്താന് പ്രധാനമന്ത്രി വിദ്യാര്ത്ഥികളോട് നിര്ദ്ദേശിച്ചു. തങ്ങളുടെ നഗരത്തില് സ്വാതന്ത്ര്യസമരവുമായി ബന്ധപ്പെട്ട ഒരു സ്ഥലം വിദ്യാര്ത്ഥികള് സന്ദര്ശിക്കുന്നതിന് ആസൂത്രണം ചെയ്യണം. നമ്മുടെ സ്വാതന്ത്ര്യസമരത്തിന്റെ 75-ാം വാര്ഷികം അടയാളപ്പെടുത്തുന്നതിനായി വിദ്യാര്ത്ഥികള് ചേര്ന്ന് 75 കവിതകളും കഥകളും എഴുതുന്നതിനുള്ള നിശ്ചയദാര്ഡ്യം പ്രകടിപ്പിക്കണമെന്നും അദ്ദേഹം പറഞ്ഞു.
ഈ പരിശ്രമങ്ങള് രാജ്യത്തിന് വേണ്ടി ജീവിക്കുകയും മരിക്കുകയും വിസ്മൃതിയിലേക്ക് മങ്ങിപ്പോകുകയും ചെയ്ത ലക്ഷക്കണക്കിന് നായകരുടെ ഗാഥകള് മുന്നോട്ടുകൊണ്ടുവരുന്നതിന് സഹായിക്കുമെന്ന് പ്രധാനമന്ത്രി ചൂണ്ടിക്കാട്ടി. സെപ്റ്റംബര് 5ന് അദ്ധ്യാപകദിനം ആചരിക്കാനിരിക്കെ ഇതിന് വേണ്ട പരിസ്ഥിതി സൃഷ്ടിക്കുന്നതിന് തയാറെടുക്കുവാൻ അദ്ധ്യാപകരോട് പ്രധാനമന്ത്രി അഭ്യര്ത്ഥിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
രാജ്യത്ത് കഴിഞ്ഞ 24 മണിക്കൂറിനുള്ളില് 5,823 പേരാണ് കോവിഡ് മുക്തരായത്. ആകെ 1,41,028 പേര്ക്ക് അസുഖം ഭേദമായി. രോഗമുക്തി നിരക്ക് 49.21 ശതമാനമാണ്. രാജ്യത്ത് നിലവില് ചികിത്സയിലുള്ളത് 1,37,448 പേരാണ്. രോഗം ഭേദമായവരുടെ എണ്ണം നിലവിലുള്ള രോഗികളേക്കാള് കൂടുതലാണ്.
ലോക്ക്ഡൗണ് സമയത്ത് സ്വീകരിച്ച നടപടികള് രോഗവ്യാപനം തടയുന്നതില് വിജയം വരിച്ചുവെന്ന് ഐസിഎംആര് നടത്തിയ പഠനത്തില് പറയുന്നു. ഗ്രാമപ്രദേശങ്ങളുമായി താരതമ്യപ്പെടുത്തുമ്പോള് നഗരമേഖലകളില് രോഗവ്യാപനം 1.09 മടങ്ങ് കൂടുതലാണ്. നഗരത്തിലെ ചേരികളില് ഇത് 1.89 മടങ്ങ് അധികമാണെന്നും ഐസിഎംആര് വ്യക്തമാക്കുന്നു.
എന്.സി.ഡി.സി, ലോകാരോഗ്യ സംഘടന എന്നിവയുമായി സഹകരിച്ച് മെയിലാണ് ഐസിഎംആര് സര്വെ നടത്തിയത്. 83 ജില്ലകളിലായി 28,595 വീടുകള് സന്ദര്ശിച്ചു. 26,400 പേരില് നിന്ന് വിവരങ്ങള് ശേഖരിച്ചു.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള് എന്നിവയുടെ ആധികാരവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ ഉത്തര്പ്രദേശ് സന്ദര്ശിക്കും
ആറാമത് അന്താരാഷ്ട്ര നെല്ല് ഗവേഷണ ഇന്സ്റ്റിറ്റ്യൂട്ട് വാരാണസിയില് രാഷ്ട്രത്തിന് സമര്പ്പിക്കും
പ്രവാസി ഭാരതീയ ദിവസിന്റെ ഒരുക്കങ്ങള് പ്രധാനമന്ത്രി വിലയിരുത്തും
സുഹേല്ദിയോയെ കുറിച്ചുള്ള തപാല് സ്റ്റാമ്പ് പ്രധാനമന്ത്രി പ്രകാശനം ചെയ്യും ; ഗാസിപൂരില് പൊതുയോഗത്തെ അഭിസംബോധന ചെയ്യും
പ്രധാനമന്ത്രി ശ്രീ. നരേന്ദ്ര മോദി നാളെ  ഉത്തര് പ്രദേശിലെ വാരാണസിയും, ഗാസിപൂരും സന്ദര്ശിക്കും. അന്താരാഷ്ട്ര നെല്ല് ഗവേഷണ ഇന്സ്റ്റിറ്റ്യൂട്ടിന്റെ ആറാമത് ദക്ഷിണേഷ്യന് മേഖലാ കേന്ദ്രത്തിന്റെ ക്യാമ്പസ് അദ്ദേഹം വാരാണസിയില് രാഷ്ട്രത്തിന് സമര്പ്പിക്കും. കൂടാതെ വാരാണസിയിലെ ദീന് ദയാല് ഹസ്തകലാ സംഘുലില് നടക്കുന്ന 'ഒരു ജില്ല ഒരു ഉല്പ്പന്നം' മേഖലാ ഉച്ചകോടിയിലും പ്രധാനമന്ത്രി സംബന്ധിക്കും. ഗാസിപ്പൂരില് മഹാരാജാ സുഹേല്ദിയോയുടെ സ്മരണയ്ക്കായി പുറത്തിറക്കുന്ന തപാല് സ്റ്റാമ്പ് അദ്ദേഹം പ്രകാശനം ചെയ്യും. അവിടെ ഒരു പൊതു സമ്മേളനത്തെയും അഭിസംബോധന ചെയ്യും.
വാരാണസിയിലെ ദേശീയ വിത്ത് ഗവേഷണ പരിശീലന കേന്ദ്രത്തിന്റെ ക്യാമ്പസില് അന്താരാഷ്ട്ര നെല്ല് ഗവേഷണ ഇന്സ്റ്റിറ്റ്യൂട്ടിന്റെ ദക്ഷിണേഷ്യന് മേഖലാ കേന്ദ്രം പ്രധാനമന്ത്രി രാഷ്ട്രത്തിന് സമര്പ്പിക്കും. ദക്ഷിണേഷ്യയിലും സാര്ക്ക് മേഖലയിലുമുള്ള നെല്ല് ഗവേഷണ പരിശീലന പ്രവര്ത്തനങ്ങളുടെ കേന്ദ്ര ബിന്ദുവായി ഇത് വര്ത്തിക്കും. കിഴക്കന് ഇന്ത്യയിലെ ആദ്യത്തെ ഈ അന്താരാഷ്ട്ര കേന്ദ്രം ഈ മേഖലയിലെ നെല്ല് ഉല്പ്പാദനം പരമാവധി ആക്കുന്നതിലും അത് നിലനിര്ത്തുന്നതിലും സുപ്രധാന പങ്ക് വഹിക്കുമെന്ന് കരുതുന്നു.
അന്താരാഷ്ട്ര നെല്ല് ഗവേഷണ ഇന്സ്റ്റിറ്റ്യൂട്ടുമായുള്ള  ഇന്ത്യയുടെ ബന്ധം 1960 മുതല് ഉള്ളതാണ്. ഫിലിപൈന്സിലെ മനിലയിലുള്ള ഐ.ആര്.ആര്.ഐ. യുടെ ആസ്ഥാനം സന്ദര്ശിച്ച ആദ്യ ഇന്ത്യന് പ്രധാനമന്ത്രിയാണ് ശ്രീ. നരേന്ദ്ര മോദി. 2017 നവംബറില് നടത്തിയ സന്ദര്ശനത്തില് അദ്ദേഹം നെല് കൃഷി രംഗത്തെ കാര്ഷിക നവീനാശയങ്ങള്, ഗവേഷണ പ്രവര്ത്തനങ്ങള് മുതലായവയെ കുറിച്ച് ചര്ച്ച നടത്തിയിരുന്നു.
വാരാണസിയിലെ ദീനദയാല് ഹസ്തകലാ സംകൂലില് ഒരു ജില്ല, ഒരു ഉല്പ്പന്നം മേഖലാ ഉച്ചകോടിയില് പ്രധാനമന്ത്രി പങ്കെടുക്കും. പ്രാദേശിക തലത്തില് ജനങ്ങളുടെ നൈപുണ്യം പരിപോഷിപ്പിക്കുകയും, തദ്ദേശീയ വ്യാപാരങ്ങള്, കരകൗശല വിദ്യകള് ഉല്പ്പന്നങ്ങള് എന്നിവയ്ക്ക് വിപണി കണ്ടെത്താനും ലക്ഷ്യമിടുന്നതാണ് 'ഒരു ജില്ല,ഒരു ഉല്പ്പന്നം'. കരകൗശല വസ്തുക്കള്, സംസ്ക്കരിച്ച ഭക്ഷ്യ വസ്തുക്കള്, എഞ്ചിനീയറിംഗ് ഉല്പ്പന്നങ്ങള്, കാര്പെറ്റുകള്, റെഡിമേയ്ഡ് വസ്ത്രങ്ങള്, തുകല് ഉല്പ്പന്നങ്ങള് മുതലായവ ഇതില്പ്പെടും. ഇതിലൂടെ വിദേശ നാണയ വരുമാനം മാത്രമല്ല, ജനങ്ങള്ക്ക് തൊഴിലവസരങ്ങളും ലഭിക്കും.
(ND MRD - 956